Спаборніцтвы II Еўрагульняў пройдуць у спарткомплексе «Мінск-Арэна» (акрабатыка, аэробіка, веласпорт — трэк, спартыўная і мастацкая гімнастыка, скачкі на батуце), на стадыёне «Дынама» (лёгкая атлетыка, цырымоніі адкрыцця і закрыцця Еўрагульняў), у «Чыжоўка-Арэне» (дзюдо, каратэ), у Палацы спорту (самба, барацьба грэка-рымская, вольная, жаночая), на вяслярным канале ў Заслаўі (веславанне на байдарках і каноэ), у Палацы тэніса (настольны тэніс), у спарткомплексе «Уручча» (бокс), спартыўна-забаўляльным комплексе Falcon Club (бадмінтон), спартыўна-стралковым комплексе імя маршала С.Цімашэнкі, (стральба кулявая), у САК «Алімпійскі» (футбол пляжны, стральба з лука), у спартыўна-стралковым комплексе Sporting Club (стральба стэндавая). Palova Arena каля Палаца спорту прыме спаборніцтвы па баскетболе 3×3.